b'\n_START_ARTICLE_\nAndreas Kramer\n_START_SECTION_\n2015\n_START_PARAGRAPH_\nKramer deltok i EM i friidrett innend\xc3\xb8rs 2015, men ble sl\xc3\xa5tt ut i innledningsheatet p\xc3\xa5 800 meter, med 26. beste tid. I junior-EM i friidrett 2015 i Eskilstuna kom han p\xc3\xa5 sjetteplass p\xc3\xa5 800 meter. _NEWLINE_Han kom p\xc3\xa5 tredjeplass p\xc3\xa5 800 meter i det svenske mesterskapet i friidrett 2015.\n_START_SECTION_\n2016\n_START_PARAGRAPH_\nI det svenske mesterskapet innend\xc3\xb8rs 2016 vant han 800 meter, med tiden 1:51,48. Han deltok i VM i friidrett innend\xc3\xb8rs 2016, men fikk sjuende beste tid i kvalifiseringsheatene, og n\xc3\xa5dde ikke finalen. _NEWLINE_Han kom p\xc3\xa5 andreplass p\xc3\xa5 800 meter i det svenske mesterskapet utend\xc3\xb8rs 2016, bak Johan Rogestedt. I junior-VM i friidrett 2016 satta han personlig rekord p\xc3\xa5 800 meter i semifinalen, med 1:47,65, men gikk ikke videre til finalen.\n_START_SECTION_\n2017\n_START_PARAGRAPH_\nKramer vant for andre \xc3\xa5ret p\xc3\xa5 rad gull p\xc3\xa5 800 meter i SM innend\xc3\xb8rs. Han ble tatt ut til EM i friidrett innend\xc3\xb8rs 2017, men ble der sl\xc3\xa5tt ut i semifinalen. _NEWLINE_Sverige deltok i First League (nest \xc3\xb8verste divisjon) i Lag-EM i friidrett 2017, og Kramer kom her p\xc3\xa5 tredjeplass p\xc3\xa5 800 meter. I juli deltok han i U23-EM i friidrett 2017, og vant der 800 meter.'